Vânzătorii de biciclete de pe Okazii.ro sunt încurajaţi să îşi înregistreze gratuit produsele pe site-ul registruldebiciclete.ro. Procesul de înregistrare este unul foarte simplu: posesorul trebuie să completeze seria cadrului, apoi să adauge câteva poze cu bicicleta şi o scurtă descriere.



Vânzătorul va putea apoi să pună în descrierea produsului de pe Okazii.ro şi link-ul către secţiunea de pe site-ul registruldebiciclete.ro, unde poate fi verificată bicicleta. În acest fel, cumpărătorii vor putea să cunoască în orice moment provenienţă acesteia, asigurându-se că nu a fost furată.



Înregistrarea bicicletelor este un aspect important, mai ales în cazul produselor second hand, iar acest proces susţine creşterea încrederii reciproce între vânzători şi cumpărători.



Cu mii de oferte active în categoria Biciclete şi un număr al tranzacţiilor în creştere pentru acest tip de produse, Okazii.ro are ca prioritate menţinerea unui mediu sigur de tranzacţionare, în care atât cumpărătorii, cât şi vânzătorii să beneficieze de cele mai bune condiţii.



De asemenea, produsele înregistrate pot avea prioritate şi la includerea în campaniile de promovare desfăşurate pe Okazii.ro.